# data[].attributes.headline
🧩 🧭 Tires de pictogrames per als tallers 🖼️

# data[].attributes.subject
🧩 🧭 Tires de pictogrames per als tallers 🖼️

# data[].attributes.body
Amb l’ajuda de l’eina de pictogrames Arawrite hem creat tires visuals amb les directrius per a realitzar cadascun dels tallers. Aquestes seqüències mostren de manera clara i ordenada els passos que l’alumnat ha de seguir durant les activitats.

Les tires de pictogrames faciliten l’anticipació, l’autonomia i la comprensió de les tasques, permetent que tot l’alumnat participe de manera activa i segura en el desenvolupament dels tallers.

# data[].attributes.headline
🧩 Taller 1: Classifiquem animals i plantes 🌿🦆

# data[].attributes.subject
🧩 Taller 1: Classifiquem animals i plantes 🌿🦆

# data[].attributes.body
En aquest taller hem creat una plantilla per a classificar entre animals i plantes de la marjal. L’alumnat ha utilitzat pictogrames elaborats per nosaltres amb elements característics de l’entorn, facilitant així la identificació i comprensió dels continguts treballats.

A més, hem realitzat un joc d’emparellar iguals per a treballar la memòria visual. Per a aquesta activitat, hem utilitzat els mateixos pictogrames en una mida més gran, cosa que ha facilitat la manipulació i la participació activa de tot l’alumnat. Aquesta proposta ha combinat aprenentatge i joc dins d’un entorn accessible i inclusiu.

# data[].attributes.attachment_link.title
Plantilles classificació animal o planta

# data[].attributes.body
Per al joc d'aquest taller hem utilitzat alguns d'aquests pictogrames, els hem ampliat i duplicat per a poder fer el joc de memòria visual.

# data[].attributes.body
1. L'alumnat ha classificat els pictogrames segons si eren animals o plantes de l'Albufera.

2. Havien de descobrir on estava la parella fet ús de pictogrames d'animals i plantes que podem trobar a l'Albufera.

# data[].attributes.body
1. Safata sensorial on han pogut tocar diferents elements que trobem a l'Albufera.

2. Experiment amb objectes per a saber si floten o no floten.

# data[].attributes.body
En aquest taller hem imitat les professions que ens trobem a l'Albufera.

# data[].attributes.body
En aquest taller han descobert diferents elements naturals amb l'ajuda del seu olfacte.

# data[].attributes.body
1. Escoltar un so e identificar-lo.

2. Escoltar un so i imitar el que posava al seu pictograma.

# data[].attributes.body
Amb els ulls tapats han provat: sucre, sal, llima i taronja. Esbrinar de quin element és tractava i expressar si els agrada o no els agrada.

# data[].attributes.body
Conte creat per al projecte amb majúscules i pictogrames per a facilitar la seua lectoescriptura.

# data[].attributes.body
Amb les nostres mans pintades dels colors de l'aigua (blau), l'herba (verd) i la terra (marró).

# data[].attributes.body
Mestres, alumnes i families hem creat una maqueta representativa de l'Albufera.

# data[].attributes.headline
🧩 Taller 7: 📖 El nostre conte amb pictogrames 🦆🌾

# data[].attributes.subject
🧩 Taller 7: 📖 El nostre conte amb pictogrames 🦆🌾

# data[].attributes.body
Hem creat un conte col·laboratiu amb pictogrames per conéixer millor la marjal i els seus habitants. A través d’imatges i frases senzilles, l’alumnat ha participat en la construcció de la història, identificant animals, plantes i elements naturals de l’entorn.

Aquest conte adaptat facilita la comprensió i permet que tot l’alumnat puga gaudir de la lectura, convertint-se en un recurs inclusiu dins del nostre projecte.

# data[].attributes.headline
🧩 📰 Aprenem de primera mà a l’Albufera durant les vacances 🌿🦆

# data[].attributes.subject
🧩 📰 Aprenem de primera mà a l’Albufera durant les vacances 🌿🦆

# data[].attributes.body
Durant les vacances de Setmana Santa, els nostres alumnes Rafa i Matias han tingut l’oportunitat de visitar l’Albufera junt amb les seues famílies per a conéixer de primera mà l’entorn natural que estem treballant en el nostre projecte “Descobrim l’Albufera amb els cinc sentits”.

Ha sigut una experiència molt enriquidora, ja que han pogut observar directament alguns dels elements de la marjal que hem treballat a l’aula. Durant la visita, han realitzat diverses activitats, com ara identificar diferents aus de la marjal, observar la vegetació característica i gaudir d’un passeig en barca per l’aigua. 🚣‍♂️🌾

Aquestes vivències permeten reforçar els aprenentatges realitzats a l’aula i connectar-los amb experiències reals, afavorint un aprenentatge significatiu i motivador. A més, volem agrair la implicació de les famílies, que continuen col·laborant activament en el nostre projecte i ajudant a fer-lo créixer.

Moltes gràcies, Rafa i Matias, per compartir amb nosaltres aquesta experiència tan especial! 📸✨

# data[].attributes.headline
🧩 Taller 8: 🎨 El nostre mural de la marjal 🌿💧🤎

# data[].attributes.subject
🧩 Taller 8: 🎨 El nostre mural de la marjal 🌿💧🤎

# data[].attributes.body
Hem creat un mural col·laboratiu utilitzant les petjades de les nostres mans per representar tres elements naturals de la marjal. Cada color simbolitza una part de l’entorn: blau per a l’aigua, verd per a les plantes i marró per a la terra.

Amb aquesta activitat artística hem treballat els elements del paisatge de manera sensorial i participativa, creant entre tots una obra que representa la riquesa natural de la marjal.

# data[].attributes.body
Som l’alumnat de l’aula UECO del CEIP L’Albereda de València. En la nostra aula aprenem a través d’activitats manipulatives, sensorials i inclusives adaptades a les nostres necessitats.

Ens agrada descobrir l’entorn, treballar en equip i participar en projectes que ens permeten aprendre de manera significativa. En aquest Padlet compartim tot el que estem fent per conéixer la marjal i el seu entorn natural.

# data[].attributes.body
Així som nosaltres 👧👦

Som un grup format per 7 xiquets i 1 xiqueta. Un de nosaltres està a Educació Infantil i la resta som alumnes del primer i del segon cicle d’Educació Primària.

Encara que tenim edats i ritmes diferents, treballem junts cada dia ajudant-nos i aprenent els uns dels altres. Ens agrada participar en activitats manipulatives, fer tallers, investigar el nostre entorn i crear projectes col·laboratius.

En aquesta ocasió estem treballant la marjal i descobrint animals, plantes i elements naturals a través d’experiències sensorials, jocs i activitats adaptades a les nostres necessitats. Ens encanta aprendre fent i compartir tot el que descobrim amb la nostra comunitat educativa.

# data[].attributes.body
Els pares de Noah, junt amb el seu fill, han participat activament en el nostre projecte elaborant diferents elements per a la maqueta de la marjal. Han creat una barraca i una barca amb un pescador, que ens ajuden a representar millor el paisatge i els oficis tradicionals de l’entorn.

Agraïm molt aquesta implicació, ja que la col·laboració de les famílies enriquix el projecte i fa possible que la nostra maqueta siga cada vegada més completa i significativa.

# data[].attributes.body
A les fotos podem veure una barraca valenciana amb un pou, una tomaquera i un taronger, elements característics de la nostra cultura i del nostre entorn. Aquests detalls ens ajuden a conéixer millor la vida tradicional vinculada a la marjal.

Tots els elements estan acompanyats de pictogrames per a facilitar l’accés a la informació i afavorir la comprensió per part de tota la comunitat educativa, fent el nostre projecte més inclusiu i accessible.

# data[].attributes.body
En aquesta foto podem veure una barca amb un pescador pescant, un element molt representatiu dels oficis tradicionals de la marjal. Aquesta escena ens ajuda a comprendre com les persones han viscut i treballat tradicionalment en aquest entorn natural.

Com en la resta de la maqueta, els elements estan acompanyats de pictogrames per facilitar la comprensió i garantir l’accés a la informació per part de tota la comunitat educativa, promovent així un projecte inclusiu i accessible.

# data[].attributes.headline
🧩🎨 Taller 9: Creació de la maqueta de l’Albufera 🌿🚣‍♂️

# data[].attributes.subject
🧩🎨 Taller 9: Creació de la maqueta de l’Albufera 🌿🚣‍♂️

# data[].attributes.body
En aquest taller hem elaborat una maqueta de l’Albufera representant diferents elements característics de la marjal. Podem observar la zona d’aigua amb les barques, els camins, les barraques valencianes, els camps de cultiu, la vegetació i diversos espais naturals propis d’aquest entorn.

L’alumnat junt a les families i a l'equip docent de l'aula de colors, ha participat activament en la construcció, col·locant els elements, manipulant materials i recreant el paisatge de manera col·laborativa. Aquesta activitat ens ha permés comprendre millor l’organització de la marjal i els seus usos tradicionals, al mateix temps que hem treballat la creativitat, la motricitat fina i el treball en equip.

# data[].attributes.body
Hem muntat una exposició a l’escola amb les maquetes realitzades per l’alumnat dins del nostre projecte sobre l'Albufera. La comunitat educativa podrà visitar-la del 17 al 24 d’abril i conéixer de prop tot el treball que hem dut a terme.

Durant la visita, les persones assistents també tindran l’oportunitat de participar en alguns dels tallers que hem realitzat al llarg del projecte, els quals es desenvoluparan a l’aula d’art d’Infantil. Aquesta proposta ens permet compartir l’experiència educativa i fomentar la participació activa de famílies i alumnat, convertint l’exposició en un espai d’aprenentatge compartit.

# data[].attributes.headline
🧩🎭 Carnestoltes amb cultura valenciana 🌿🦆🎣

# data[].attributes.subject
🧩🎭 Carnestoltes amb cultura valenciana 🌿🦆🎣

# data[].attributes.body
🎭 Carnestoltes sostenibles i amb cultura valenciana 🌿🦆🎣

Enguany, a la nostra escola, per a Carnestoltes vam elegir el lema: “Cultura de la Comunitat Valenciana”. Cada curs va seleccionar un element o una festa característica del nostre entorn. Els companys de 1r van decidir disfressar-se de coll verd, mentre que els de 2n ho van fer de pescadors.

Per al nostre projecte, 5 dels nostres alumnes ens han deixat les seues disfresses: Nacho i Heitor ens han deixat la seua disfressa de coll verd, i Noah, Rafa i Mechita ens han prestat la de pescadors amb la seua canya. Gràcies a aquesta col·laboració hem pogut utilitzar aquests materials dins de les nostres activitats.

Aquesta experiència ens ha permés aprendre a reutilitzar recursos i treballar des d’un enfocament sostenible, reciclant allò que ja teníem fet i donant-li una nova utilitat dins del nostre projecte.

# data[].attributes.body
📰 Donem difusió al nostre projecte 🌿✨

Hem escrit una notícia per a la web de l’escola amb l’objectiu de donar a conéixer el nostre projecte a tota la comunitat educativa. En aquesta publicació compartim el treball realitzat, les activitats desenvolupades i els productes finals que hem creat.

D’aquesta manera, el nostre projecte pot arribar a més persones i continuar fomentant la participació, la inclusió i el coneixement del nostre entorn natural.

A més, aquesta difusió ens permet visibilitzar l’esforç i la implicació de l’alumnat, així com la col·laboració de les famílies i del professorat. Compartir el projecte amb tota la comunitat educativa reforça el sentiment de pertinença i posa en valor el treball inclusiu que estem desenvolupant a l’aula.

# data[].attributes.attachment_link.description
L’alumnat de l’aula UECO del nostre centre està participant en un concurs educatiu centrat en el coneixement i la investigació

# data[].attributes.body
🏆 L’aula UECO, guanyadora del certamen autonòmic “La Comunitat Valenciana, una aventura per a descobrir-la”

El passat 15 de maig, el nostre centre va rebre una magnífica notícia: el projecte “Descobrim l’Albufera amb els cinc sentits”, desenvolupat per l’alumnat de l’aula UECO, va resultar guanyador del certamen autonòmic “La Comunitat Valenciana, una aventura per a descobrir-la”.

Aquest reconeixement posa en valor el treball realitzat per l’alumnat, que ha investigat i descobert la marjal de l’Albufera a través d’una metodologia inclusiva, manipulativa i vivencial. Mitjançant activitats sensorials, tallers creatius, experiències d’aprenentatge significatiu i l’elaboració de maquetes.

📅 Jornada de celebració i lliurament del guardó

El 4 de juny, una representació de l’aula UECO s’ha desplaçat fins a l’Albufera per a assistir a l’acte de lliurament dels premis i arreplegar la placa commemorativa que acredita el nostre centre com a guanyador del certamen.

La jornada ha estat plena d’activitats educatives i experiències inoblidables. L’alumnat ha tingut l’oportunitat de continuar descobrint aquest valuós entorn natural a través de diferents propostes d’educació ambiental, coneixent de prop la seua flora i fauna, les característiques de l’ecosistema de la marjal i la importància de la seua conservació.

# data[].attributes.body
🚤 Una experiència única a l’Albufera

Un dels moments més especials del dia ha sigut el passeig en barca per les aigües de l’Albufera, una experiència que ha permés a l’alumnat observar de primera mà la riquesa paisatgística i mediambiental d’aquest espai natural. A més, han participat en activitats guiades que els han ajudat a comprendre millor la biodiversitat de l’entorn i la relació entre les persones i aquest ecosistema tan singular.

🌱 Un reconeixement al treball i a la inclusió

Aquest premi suposa un important reconeixement a l’esforç, la implicació i la il·lusió de l’alumnat de la UECO, així com a la tasca educativa desenvolupada per continuar promovent una escola inclusiva, participativa i connectada amb el seu entorn.

Des del centre volem felicitar tot l’alumnat participant pel seu treball exemplar i agrair a les famílies i a tota la comunitat educativa el suport rebut durant el desenvolupament del projecte.

Continuarem impulsant iniciatives que fomenten l’aprenentatge significatiu, la inclusió i el respecte pel nostre patrimoni natural. 🌿✨